આ બધી સમસ્યાઓના ઉકેલરૃપે નિષ્ણાતોએ કેટલાક ઉપાયો પહેલેથી સૂચવી દીધા છે. જે અંતર્ગત પહેલા તો સરકારી ધોરણે ટ્રક ડ્રાઈવરોના કામના કલાક નક્કી થવા જોઈએ અને દરેક ખાનગી કે સરકારી કંપનીઓ પાસે તેનું કડક રીતે પાલન કરાવવું પડે. આ પ્રકારની સુવિધા પશ્ચિમના કેટલાક દેશોમાં ઉપલબ્ધ છે જ. ટ્રક ચાલકોનું આરોગ્ય અને સ્વચ્છતા જાળવી રાખે તેવી હોટલો ઊભી કરવાની જરૃર છે. જ્યાં તેમને યોગ્ય ભોજનની સાથે સ્વચ્છ પાણી, આરામની સગવડ અને સ્વચ્છ શૌચાલય મળવા જોઈએ. આ માટે જરૃર પડ્યે સ્વૈચ્છિક સંસ્થાઓની મદદ પણ લઈ શકાય. અહીં જ તેમનું હેલ્થ ચેેકઅપ પણ થઈ શકે તે જરૃરી છે. ઓવરલૉડ ટ્રકોના કારણે અનેક અકસ્માતો થતાં હોઈ તેના પર કડક હાથે કામ લેવાની જરૃર છે. જેના કારણે ટ્રાફિક તો ઘટશે જ, સાથે અકસ્માતોમાં જીવ ખોનારા લોકોનો આંકડો પણ નિયંત્રણમાં આવી શકે. આમાંનું અડધું પણ જો થઈ શકે તો ચોક્કસ ટ્રક ડ્રાઈવરોની જિંદગીમાં સુધાર આવી શકે.